**Návrh**

**Zákon**

**z................2009,**

**ktorým sa dopĺňa zákon č. 40/1964 Zb. Občiansky zákonník v znení neskorších predpisov**

Národná rada Slovenskej republiky sa uzniesla na tomto zákone:

**Čl. I**

Zákon č. 40/1964 Zb. Občiansky zákonník v znení zákona č. 58/1969 Zb., zákona č. 131/1982 Zb., zákona č.131/1982 Zb., zákona č. 94/1988 Zb., zákona č. 188/1988 Zb., zákona č. 87/1990 Zb., zákona č. 105/1990 Zb., zákona č. 116/1990 Zb., zákona č. 87/1991 Zb., zákona č. 509/1991 Zb., zákona č. 264/1992 Zb., zákona Národnej rady Slovenskej republiky č. 278/1993 Z.z., zákona Národnej rady Slovenskej republiky č. 249/1994 Z.z., zákona č. 153/1997 Z.z., zákona č. 211/1997 Z.z., zákona č. 252/1999 Z.z., zákona č. 218/2000 Z.z., zákona č. 261/2001 Z.z., zákona č. 281/2001 Z.z., zákona č. 23/2002 Z.z., zákona č. 34/2002 Z.z., zákona č. 95/2002 Z.z., zákona č. 215/2002 Z.z., zákona č. 184/2002 Z.z., zákona č. 526/2002 Z.z., zákona č. 504/2003 Z.z., zákona č. 515/2003 Z.z., zákona č. 150/2004 Z.z., zákona č. 526/2002 Z.z., zákona č. 150/2004 Z.z., zákona č. 404/2004 Z.z., zákona č. 635/2004 Z.z., zákona č. 171/2005 Z.z., zákona č. 266/2005 Z.z., zákona č. 635/2004 Z.z., zákona č. 336/2005 Z.z., zákona č. 118/2006 Z.z., zákona č. 188/2006 Z.z., zákona č. 84/2007 Z. z., zákona č. 335/2007 Z. z., zákona č. 568/2007 Z. z., zákona č. 214/2008 Z. z., zákona č. 379/2008 Z. z. a zákona č. 477/2008 Z. z. sa dopĺňa takto:

Za § 47 sa vkladá § 47a, ktorý znie:

„§ 47a

1. Zmluva, ktorej jedným z účastníkov je povinná osoba podľa osobitného predpisu1a) a ktorá obsahuje informáciu, ktorá sa získala za verejné financie alebo sa týka používania verejných financií alebo nakladania s majetkom štátu alebo majetkom obce alebo majetkom vyššieho územného celku, nadobúda účinnosť jej zverejnením na internetovej stránke povinnej osoby podľa osobitného predpisu1a). Týmto nie sú dotknuté ustanovenia osobitného predpisu1a) o obmedzení prístupu k informáciám.
2. Ak ktorýkoľvek účastník zmluvy uzavretej podľa odseku 1 zverejní zmluvu v Obchodnom vestníku, zmluva nadobúda účinnosť jej zverejnením v Obchodnom vestníku. Obchodný vestník zverejní zmluvu uzatvorenú podľa odseku 1 bezodplatne.
3. Ak je zmluva zverejnená viacerými spôsobmi, nadobúda účinnosť dňom jej prvého zverejnenia.
4. Ak nie je zmluva zverejnená podľa odseku 1 alebo 2 do jedného mesiaca odo dňa jej podpisu, platí, že účastníci zmluvy od zmluvy odstúpili.“.

Poznámka pod čiarou k odkazu 1a znie:

„1a) Zákon č. 211/2000 Z. z. o slobodnom prstupe k informáciám v znení neskorších predpisov.“.

**Čl. II**

Tento zákon nadobúda účinnosť od 1.októbra 2009.